Tħabbret il-mewt ta' Patrick Vella. Vella mhuwiex wiċċ ġdid fix-xena lokali, hekk kif għal xi żmien kien jaqra l-aħbarijiet u anki ħadem bħala ġurnalist mal-istazzjon ONE. Huwa kien ukoll attur prim, b'vuċi partikolari. Vella ħa sehem f'bosta produzzjonijiet lokali kemm fuq il-palk u anke fuq it-televiżjoni, partikolarment f'Ulied in-Nanna Venut fl-Amerka. Fl-elf disa' mija u tnejn u disgħin, meta fetaħ l-istazzjon tar-radju ta' ONE, Vella kien jippreżenta programm mużikali. It-tim ta' ONE jixtieq jagħti l-kondoljanzi lill-qraba tas-Sur Vella.